Oppdatert pr 11.08.19

Hei,

Og velkommen som ny trener / lagleder i Åsane Fotball. Uten deg hadde ikke Åsane Fotball klart å holde så mange lag og tilby så mange aktiviteter for barna i lokal miljøet. Frivillighet er helt nødvendig for å klare å drive en så stor klubb som Åsane Fotball. For at dere som er nye skal få en best mulig start har Barneutvalget satt sammen en del praktisk informasjon som kan komme til nytte i utførelsen av trener rollen og lagleder rollen.

Barneutvalget skal bestå av 1-2 representant fra hvert alderstrinn, dersom dette er noe som kan virke interessant så kontakt en av Barneutvalget’s medlemmer og meld din interesse.

**Hvem spør jeg / informerer jeg om hva**

**Barneutvalgets medlemmer:**

**Leder:**

Sturle Larsen (Tlf: 41 12 12 20, epost: sturle@larsenror.no)

**Trenerkoordinator:**

Hedda Duffy (Tlf: 92 63 16 11, epost: hedda@aafd.no)

**Medlemmer:**

Jonny Smedvik (Tlf: 95 15 42 31, epost: jonny.smedvik@gmail.com)

Kristian Moe (Tlf: 40 23 34 93, epost: kristian\_mo@hotmail.com

**Diverse :**

|  |  |
| --- | --- |
| Medlemsansvarlig + Dommeransvarlig (ut/innmelding av nye spillere) | Svein Føllesdal svein.follesdal@broadpark.no |
| Kontaktlister (oppdatering av trener/lagleder)  | Barneutvalget v/Jonny Smedvik barneutvalget@asanefotball.no  |
| Fair play ansvarlig  | Barneutvalget barneutvalget@asanefotball.no |
| Ansvarlig for treningstider og baner utover ordinær treningstid på Rolland | Per Christian Larsen (901 46 948) post@asanefotball.no |
| Materialforvalter | Bjørn Brekken Bjorn.Brekken@Nofima.no |
| Økonomi + forsikring  | Magni Kirkedelen magni@asanefotball.no |
| Ansvarlig for politiattest  | Barneutvalget barneutvalget@asanefotball.no |
| Kursansvarlig i Åsane Fotball (trenerkurs/laglederkurs)  | Barneutvalget v/Hedda Duffybarneutvalget@asanefotball.no  |
| Lotteri ansvarlig | Barneutvalget barneutvalget@asanefotball.no |

**Kommunikasjon:**

Klubben kommuniserer med sine trenere og lagledere ved bruk av epost, telefon og sosiale medier. Klubben forsøker å legge ut nødvendig informasjon på klubbens hjemmeside: [www.asanefotball.no](http://www.asanefotball.no), men benytter også en del andre fora for å diskutere og informere om saker internt i klubben. De viktigste temagrupper for Barnefotballen på Facebook er følgende (og vi oppfordrer alle til å bli medlem av disse)

# [Åsane Fotball Barnefotball @asanebarnefotball](https://www.facebook.com/groups/418598665202906/?ref=group_header)

# [Barnefotball Foreldregruppe - Åsane Fotball](https://www.facebook.com/groups/418598665202906/?ref=group_header)

# [Åsane Fotball Trenerforum - Breddefotball](https://www.facebook.com/groups/1177355622378747/?ref=group_header)

[Åsane Fotball](https://www.facebook.com/AsaneFotballHerrer/)

Trenere og lagledere bruker trenerforum til å stille spørsmål som andre kan hjelpe til å svare. Foreldregruppen ønsker vi at flest mulig foreldre fra de ulike lagene blir medlem av slik at klubbens informasjon kan formidles direkte til foreldre, dette gjør at trenere/lagledere ikke blir postkasse (flaskehals) i kommunikasjon som klubben ønsker å formidle.

Barneutvalget ønsker også at alle barnelagene benytter Spond. Spond er en app der man kan styre all aktivitet i laget. Alle foresatte legger inn all kontaktinformasjon på sitt eget barn og seg selv. På den måten har vi alltid oppdaterte medlemslister.

Det bør også opprettes en facebook gruppe for hvert lag for å kunne forenkle kommunikasjon med foreldregruppen. Da er det enkelt å informere alle - samtidig som en kan se hvem som har lest informasjonen – og da får en varsler når det er kommet nye vedlegg i stedet for at foresatte selv må inn og sjekke / oppsøke informasjon.

**Treninger:**

Baner som brukes:

- Hovedbane: Rolland Fotballbane –11’er bane med kunstgress. Denne blir inndelt i mindre treningssoner som lagene disponerer.

- Tilleggsbaner: Myrdal idrettsanlegg, diverse Skolebaner,

Alle bredde lagene får minst to treninger på Rolland, med mulighet for flere treninger (avhengig av tidspunkt/ledige baner). Det er hver tirsdag og torsdag seriekamper og liten mulighet for treningstid, mens det er oppført treninger mandag, onsdag og fredag. Rollandsbanen er kommunal og det er flere enn Åsane fotball som har treningstid og kamper, derfor kan det oppstå konflikter som medfører at en kan miste enkelte treningstider, men dette blir det løpende informert om av Åsane Fotball.

På vinterstid er det mulig for de yngste lagene å søke om å bruke gymsaler på skoler i nærmiljøet. Dette går gjennom klubben.

**Materiell/Utstyr:**

Alle lagene får utdelt utstyr ved oppstart. Drakter, baller, kjegler, vester, medisinsk utstyr etc. Ved mangel på noe utstyr kontaktes materialforvalter. Drakter blir kjøpt inn etter en tid slik at barn som begynner på fotball får prøve dette ut før de må bestemme seg for å melde seg inn og betale kontingent. Lagene blir kontaktet før draktene kjøpes inn.

Det er viktig at alle prøver å ta så godt vare på utstyret som mulig! Det er begrenset hvor mye nytt utstyr vi kan kjøpe inn hvert år. ***Alle må være flinke å lete etter baller etter endt trening etc.***

Det er utlevering av utstyr på Rolland klubbhus i sesongen den **første mandagen i måneden fra kl. 18.15 – 18.45**. I utgangspunktet er det ingen utlevering i Juli og August.

**Kamper:**

Det første halvåret er det ikke seriekamper, men cup’er som laget deltar på (se eget punkt). Det er 3v3 turnerings serie for 6-7 åringene, og disse blir som regel arrangert i helger.

På våren arrangeres det sonemøter for G08 og G09 hvert år (vanligvis i Åsane sitt klubbhus på Rolland) hvor alle lagene møtes og utveksler kampdatoer iht oppsatt avdeling i serien. Kampene foregår normalt på tirsdager eller torsdager.

En kan fritt velge å arrangere treningskamper mot andre lag i eller utenfor Åsane. Sørg for å bestille bane slik at kampen kan gjennomføres som planlagt.

Det er lagleder som er ansvarlig for å skaffe dommere (gjelder fom G08 og oppover) til hjemmekamper i serien. Åsane Fotball sender ut en liste over dommere som en kan velge blant.

- Husk på å behandle dommerne godt, det er ungdommer som dømmer

- Ring/sms helst dommeren dagen før for å minne han/hun på kampen(de er ungdommer og glemmer lett)

- Dommerne skal ha betalt etter kampen (normalt 100 kroner)

- Lagene legger ut for dommerregningen.

- Lagene får etterskuddsvis årlig 2000 kroner som laget disponerer

- Hvis ikke dommer stiller må man selv ta ansvar for dømmingen (eller få en annen voksen eller ungdom til å ta det), så ta alltid med fløyte på kamp. Voksne får ikke betalt for å dømme.

**Turneringer/Cup’er:**

Klubben betaler ca 4 cup’er i året, hvorav 2 er obligatoriske å delta på. Lagene bestemmer selv hvilke andre turneringer de vil delta på, men oppfordrer til å benytte seg av cup’er som arrangeres i lokalmiljøet de første årene. Åsane Cup er en turnering som arrangeres på rundgang av klubbene i Åsane bydel. Denne er obligatorisk for alle lagene. I tillegg arrangerer Åsane Fotball Arken Cup som også er obligatorisk.

Påmeldingsavgifter blir dekket av klubben, øvrige kostnader må lagene dekke

selv. Kvitteringer for utlegg av 2 valgfrie cup’er sendes økonomiansvarlig som refunderer cup-utlegg. Øvre grense for refusjon samlet til deltakelse på cup er 1600 kroner pr lag (gjelder 5’er fotball og oppover)

**Utdanning:**

Klubben ønsker at alle trenere og lagledere øker kompetansen sin så mye som mulig. Dette vinner spillerne på, samtidig som det blir kjekkere å være trener. Det arrangeres mange kurs i løpet av året i regi av fotballkretsen, og vi anbefaler alle å ta så mye som mulig. Det arrangeres også flere kurs internt i klubben. Deltageravgiften dekker selvfølgelig klubben. Spørsmål angående utdanning kan rettes til Barneutvalget v/trenerkoordinator.

**Websider:**

Vi ønsker å bruke nettsidene våre for å publisere alt fra håndbøker, treningsveiledning, informasjonssaker, arrangementer o.l. Dersom noen vil melde inn en sak som bør dekkes av Åsane Fotball innen breddefotball kan en kontakte webansvarlig på media@asanefotball.no

**Øvelser:**

Det er alltid en utfordring å vite hvordan det skal gripes fatt i den nye trenerrollen når du ikke har vært i den før. Åsane Fotball v/Renate Köppen Blindheim har utviklet et eget treningsopplegg for alle årsklasser som alle trenere i klubben får tilgang til, dette gjør spesielt oppstarten for nye trenere lettere. Tilgang via appen Skillrace.

Det anbefales også å ta Grasrottrenerkurs for å god opplæring i alt innen barnefotballen, dette kurset holdes internt ved nok påmelding.

Ellers kan klubbens trenerkoordinator, andre trenere, samt barneutvalget brukes etter behov for å bidra med innspill etc i forhold til gjennomføring av treningene.

**Lokaler til bruk:**

Klubben har lokaler tilgjengelig til gjennomføring av foreldremøter/spillermøter/etc.

Møterom i Klubbhuset på Rolland kan bestilles ved å oppføre tiden en bestiller rommet i egen møtebok med angitt tidspunkt for reservasjon. På samme sted som bestillingsbok for lokalene ligger (i gangen ved siden av pokalrommet), finner en også posthyllene til lagene.

- Nøkkelkort utleveres til hver trener og lagleder, og dersom en ikke har fått dette eller har mistet det så kontaktes Odd Krister Føllesdal på epost: media@asanefotball.no

Lagledere/trenere som slutter må huske å levere tilbake kortet til klubben, eller gi dette til ny lagleder/trener som overtar.

**Lagkasse:**

Åsane vil som del av Kvalitetsklubb sertifisering av NFF i løpet av 2018 opprette lagkasser på vegne av alle lagene. Trenere/Lagledere på det enkelte lag vil få innsynsrett i lagkontoen, klubben foretar alle transaksjoner, dette på grunn av regelverk rundt regnskap. Det oppfordres ved oppstart at alle setter inn f.eks 200 kr på lagkassen til bruk for laget. Det brukes til sosiale arrangementer, cuper osv.